b'\n_START_ARTICLE_\nKorespondenca\n_START_PARAGRAPH_\nKorespondenca (fr. correspondance) so medsebojni pisemski stiki, obi\xc4\x8dajno gre za dvosmerno, formalno ali zasebno komunikacijo na daljavo, ki vklju\xc4\x8duje pisma, elektronsko po\xc5\xa1to, spletne forume, bloge ... Tradicionalno je \xc5\xa1lo za izmenjavo pisem, ki so bila napisana na roko ali pa natipkana, danes pa poteka predvsem v elektronski obliki._NEWLINE_Imela je pomembno vlogo v literaturi in znanosti, predvsem v 18.stoletju in 19. stoletju ter tudi na za\xc4\x8detku 20. stoletja. Preko pisem so si z ostalimi umetniki ali znanstveniki izmenjavali mnenja in poro\xc4\x8dali o svojem trenutnem ustvarjanju. Zbrane so v edicijah, lahko pa tudi v e-izdajah. In\xc5\xa1titut za slovensko literaturo in literarne vede pripravlja komentirane izdaje slovenskih klasikov, ki vsebujejo tudi pisateljske korespondence, in zbirko Korespondence pomembnih Slovencev. Pisma so bila pomembna pred pojavom znanstvene periodike, saj so pomenila edini kanal za znanstveno komunikacijo. Korespondence so obvezni sestavni del zbranih del pesnikov, pisateljev in dramatikov. Spretnosti pisanja pisem za vsakdanjo rabo so u\xc4\x8dili razli\xc4\x8dni priro\xc4\x8dniki, npr. Spisovnik za Slovence Matije Majarja (1850), Zbirka ljubimskih in \xc5\xbeenitovanjskih pisem Filipa Haderlapa (1882) ali Silvester Ko\xc5\xa1utnik, Najve\xc4\x8dji slovenski spisovnik ljubavnih in \xc5\xbeenitovanjskih pisem (1915) (COBISS), ki jo je izdal in zalo\xc5\xbeil Anton Turk in vsebuje vzorce ljubezenskih pisem. Vzorce poslovne korespondence so ponujali npr. Praprotnikov Slovenski spisovnik, svetovalec v vseh pisarskih opravilih (1879), Navodilo za spisovanje raznih pisem in opravilnih listov obi\xc4\x8dajnih v vsakdanjem zasebnem in medsebnem \xc5\xbeivljenji: Z mnogimi vzorci (1903), Kako naj se pi\xc5\xa1ejo zasebna pisma: Obrazci rodbinskih, prijateljskih, vo\xc5\xa1\xc4\x8dilnih, so\xc5\xbealnih, opominjevalnih, snubilnih in drugih pisem Janka Dol\xc5\xbeana (1910), Veliki slovenski spisovnik: Zbirka pisem, listin in vlog za zasebnike, trgovce in obrtnike Henrika Podkraj\xc5\xa1ka (1919) (COBISS).'